《鹧鸪天·送了春归雨未收》
宋代·廖行之

送了春归雨未收。雨肥梅子满枝头。心知办此和羹品，正为和羹国手谋。蓂两荚，岁千秋。崧高神气禀公侯。好将一卷周公礼，起佐皇家定九州。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。